**Vprašanja in odgovori k Javnemu razpisu programa izvajanja šolanja psov vodičev slepih zavarovanih oseb za obdobje od 1. 3. 2024 do**

**28. 2. 2029, z dne 4. 12. 2023**

**1.** **Vprašanje z dne 15. 12. 2023**

V Sklepu (glej 3. člen, točka 4) in Javnem razpisu (glej točko VII. Predložitev vlog) je različno naveden postopek predložitve ponudb oziroma oznake na kuverti in sicer enkrat je pripis »JR za pse vodičev slepih 2023«, drugikrat pa: »Ne odpiraj – vloga-Šolanje psov vodičev slepih«. Kateri zapis je pravilen? Je pomembno, ker v nadaljevanju zapisa govorite o odgovornosti za morebitno izgubo vloge, zaradi nepravilne označitve kuverte.

**Odgovor z dne 18. 12. 2023**

Vlagatelj odda vlogo po pošti ali osebno na naslov: **Zavod za zdravstveno zavarovanje Slovenije, Miklošičeva cesta 24, 1507 Ljubljana, pritličje, glavna pisarna, s pripisom »JR ZA PSE VODIČE SLEPIH 2023«**. Vloga se pošlje v zaprti ovojnici, ki mora biti jasno označena z napisom **»NE ODPIRAJ – VLOGA – Šolanje psov vodičev slepih«.** Na ovojnici morata biti **oba zapisa.**

**2. Vprašanje z dne 15. 12. 2023**

V točki VI. JR navajate, da je za popolnost vloge potrebno predložiti dokumente, ki so v nadaljevanju navedeni. Spadamo pod točko, kjer je seznam za društva. Sprašujemo:

* Ali je ustrezno potrdilo iz AJPESA (… potrdilo o vpisu v register društev, izdano s strani pristojne upravne enote…), ker s strani pristojne upravne enote lahko dobimo samo kopijo prvotno izdane odločbe, vi pa zahtevate potrdilo, ki ni starejše od treh mesecev?
* Mi vam dovolimo, da si iz javnih evidenc pridobite dokazila o tem, da proti nam ni uveden stečajni postopek in ostalo, tudi o tem, da imamo poravnane vse davke in prispevke. Sprašujemo ali moramo ta potrdila (dokazilo) pridobiti od pristojnih sodišč in Ajpesa ? Oziroma ali imate vi kak obrazec oziroma le tega lahko sestavimo sami kot »izjava o…«? Sprašujemo zato, ker v besedilu razpisa zapišete »dokazilo ali izjavo«?
* Evidenca okrog izšolanih psov za ZZZS je tudi v vaši evidenci. Ali za ta namen potrebujete posebno izjavo (ki jo sestavimo sami) o tem, da smo izšolali najmanj tri pse vodiče slepih v breme ZZZS ali boste upoštevali le-to iz vašega arhiva?

**Odgovor z dne 18. 12. 2023**

* Društva morajo priložiti potrdilo o vpisu v register društev, ki ga izda upravna enota. To potrdilo ne sme biti starejše od treh mesecev in je lahko kopija.
* Glede stečajnega postopka ter poravnanih davkov in prispevkov lahko priložite izjavo z vsebovanim besedilom iz razpisne dokumentacije, ki jo sestavite sami.
* Pogoj pod točko h) je opcijski; ali priložite eno od potrdil, ki so našteta v točkah od a) do f) ali priložite potrdilo, ki je navedeno pod točko g), ali sami napišete izjavo v okviru točke h).

**3. Vprašanje z dne 15. 12. 2023**

V poglavju V. JR ste v točki 4. zapisali, če smo bili vaša pogodben stranka od leta 2019-2023 in smo izpolnjevali vse pogodbene obveznosti, nam s tem zavod priznava »sposobnost« - mi pa sprašujemo katero/kakšno sposobnost? Če mislite pri tem, da gre za »strokovno sposobnost« ali vam moramo poslati še enkrat vse te priloge od 1-7, kljub temu, da jih imate vse že v vašem arhivu? Dikcija tega poglavja nam je nekoliko nejasna, saj ne razberemo katere dodatne priloge o strokovni usposobljenosti za šolanje psov vodičev vam moramo priložiti oziroma ali je potrebno, da ponovno prilagamo vse še enkrat, glede na to, da smo že več kot desetletje vaš partner in imate vse že v vašem arhivu? JR 2023 se v tem delu namreč ni spremenil.

**Odgovor z dne 18. 12. 2023**

ZZZS bo ta pogoj preverjal za prijavitelje, ki so bili v navedenih letih pogodbene stranke ZZZS. Podlaga za ugotovitev izpolnjevanja pogodbenih obveznosti, v skladu s 4. točko V. poglavja, je arhivirana dokumentacija ZZZS za leta 2019- 2023. Prijavitelj v vlogi za ta pogoj ne prilaga dodatnih dokazil.

**4. Vprašanje z dne 18. 12. 2023**

Zanima nas, kje lahko opravimo 10 urni tečaj za orientacijo slepih oseb?

**Odgovor z dne 19. 12. 2023**

Tečaj iz orientacije organizira Zveza društev slepih in slabovidnih Slovenije, Groharjeva ulica 2, 1000 Ljubljana.